HU
C 121/6
Az Európai Unió Hivatalos Lapja
2022.3.16.
EGYÉB JOGI AKTUSOK
EURÓPAI BIZOTTSÁG Az (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele.
(2022/C 121/05)
Ez az értesítés az (EU) 2019/33 (1) felhatalmazáson alapuló bizottsági rendelet 17. cikke (5) bekezdésének megfelelően kerül sor.
ÉRTESÍTÉS AZ EGYSÉGES DOKUMENTUMOT ÉRINTŐ STANDARD MÓDOSÍTÁSRÓL
„Côtes de Provence” PDO-FR-A0392-AM04 Az értesítés időpontja: 2022.1.7.
A JÓVÁHAGYOTT MÓDOSÍTÁS LEÍRÁSA ÉS INDOKOLÁSA 1.
A Sainte-Victoire kiegészítő földrajzi név körülhatárolt parcellaterülete A termékleírás I. fejezetének IV.
2. pontjában – Parcellákra osztott körülhatárolt terület – pontosítják a Sainte-Victoire kiegészítő földrajzi név körülhatárolt parcellaterülete illetékes hatósága általi jóváhagyásának időpontját.
A borokat a nemzeti illetékes bizottság, az Institut national de l’origine et de la qualité által a 2021. június 3-i ülésén jóváhagyott, parcellákra osztott termelési területen található parcellákról származó szőlőből kell készíteni.
Ez a frissítés nem érinti az egységes dokumentumot.
2.
Szőlőfajták A termékleírás I. fejezetének V.
1. pontjában – Szőlőfajták – kiegészült a járulékos szőlőfajták listája.
–
A vörös- és rozéborok esetében:
–
a rousseli Rs, caladoc N szőlőfajtákkal a szőlőfajták legfeljebb 10 %-ában;
–
az agiorgitiko N, calabrese N, moschofilero Rs, verdejo B, xinomavro N a szőlőfajták a fajták legfeljebb 5 %-ában és a házasítások legfeljebb 10 %-ában.
E fajták nevei nem tüntethetők fel a megjelöléssel ellátott borok címkéjén.
–
A fehérborok esetében: a lista a verdejo B szőlőfajtával egészül ki.
A fenti szőlőfajta a szőlőfajták 5 %-ára és a házasítás 10 %-ára korlátozódik.
E fajta neve nem tüntethető fel az eredetmegjelöléssel ellátott borok címkéjén.
E fajták felvétele egyike azon megoldásoknak, amelyeket az eredetmegjelölés tekintetében az éghajlatváltozás kezelése és a növényvédelmi inputanyagok csökkentése érdekében vezettek be.
Ezek a másodlagos fajtaként felvett szőlőfajták illenek a megjelöléssel ellátott borok profiljához és elősegítik a szárazsághoz és a gombás betegségekhez való alkalmazkodást.
Segítségükkel kevesebb növényvédő szert kell használni.
Az egységes dokumentum „Másodlagos borszőlőfajták” című pontja ennek megfelelően kiegészül.
(1) HL L 9., 2019.1.11., 2. o.